Na temelju članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 289. stavka 7. Zakona o socijalnoj skrbi (Narodne novine, broj 18/22, 46/22, 119/22, 71/23, 156/23) i članka 57. Statuta Općine Kloštar Ivanić (Glasnik Zagrebačke županije, broj 13/21), Općinski načelnik Općine Kloštar Ivanić dana 11.02.2025. godine predlaže

**O D L U K U**

**o određivanju novčane pomoći redovnim studentima za akademsku godinu**

**2024./2025.**

Članak 1.

 Ovom Odlukom određuje se novčana pomoć redovnim studentima upisanim u akademsku godinu 2024./2025. a namijenjena je za pokrivanje dijela troškova studiranja.

 Korisnici prava na novčanu pomoć su redovni studenti upisani u akademsku godinu 2024./2025. na bilo koju javnu visokoškolsku ustanovu u Republici Hrvatskoj, Europskoj uniji ili u inozemstvu kao i na privatne visokoškolske ustanove s pravom javnosti.

 Korisnici prava na novčanu pomoć najmanje 6 mjeseci prije podnošenja zahtjeva za dodjelom novčane pomoći moraju imati prijavljeno prebivalište na području Općine Kloštar Ivanić.

 Pravo na novčanu pomoć priznaje se korisniku u visini 100,00 eura, isplaćuje se jednokratno, najkasnije do kraja akademske godine za koju je dodijeljena, a ostvaruje se dostavljanjem dokaza koji upućuju na ispunjavanje uvjeta iz stavka 2. i 3. ovoga članka.

Članak 2.

 Sredstva za provedbu ove Odluke osiguravaju se u proračunu Općine Kloštar Ivanić.

Članak 3.

 Postupak za ostvarivanje prava na novčanu pomoć za potrebe redovnih studenata pokreće se podnošenjem zahtjeva Jedinstvenom upravnom odjelu Općine Kloštar Ivanić.

 Članak 4.

 Iznos iz članka 1. stavka 4. ove Odluke isplaćivat će se na račun redovnog studenta u roku od 30 dana od dana podnošenja zahtjeva.

Članak 5.

 Prijedlog Odluke stupa na snagu danom donošenja.

KLASA: 602-01/25-01/001

URBROJ: 238-14-02-25-1

Kloštar Ivanić, 11.02.2025.

 REPUBLIKA HRVATSKA

 ZAGREBAČKA ŽUPANIJA

 OPĆINA KLOŠTAR IVANIĆ

 OPĆINSKI NAČELNIK

 NAČELNIK:

 Željko Filipović